
# Татарстан Республикасының Премьер-министр Рөстәм Миңнеханов җитәкчелегендәге делегациясе Казахстанга китте

*22.09.2008*Бүген Татарстан Республикасының Премьер-министр Рөстәм Миңнеханов җитәкчелегендәге делегациясе, Россиянең Казахстан белән чиктәш төбәкләре җитәкчеләренең V Форумында катнашу өчен, Актүбәгә (Казахстан) китте.

Шуны да искәртик: Казахстанга бүген

эш визиты белән Россия Федерациясе Президенты Дмитрий Медведев килде. Ул анда Казахстан президенты Нурсолтан Назарбаев белән Россия - Казахстан мөнәсәбәтләренең агымдагы мәсьәләләре турында фикер алышырга уйлый.

Форум кысаларында товар җитештерүчеләрнең “Югары технологияләрне – төбәкләргә. Чиктәш хезмәттәшлек” Россия – Казахстан күргәзмәсен карау планлаштырыла. Моннан тыш, Изге Никольск православие гыйбадәтханәсендә булу, шулай ук Актүбә өлкә үзәге мәчетен ачу күздә тотыла.

Татарстан Республикасы делегациясе составында Татарстан Республикасы Премьер-министры Рөстәм Миңнеханов, Татарстан Республикасының беренче вице-премьеры Борис Павлов, Татарстан Республикасының икътисад министры Марат Сафиуллин, шулай ук Татарстан Республикасының Казахстандагы вәкаләтле вәкиле Илдус Тарханов бар.

*Татарстан Республикасы Министрлар Кабинеты матбугат хезмәте*
Татарстан Республикасының Премьер-министр Рөстәм Миңнеханов җитәкчелегендәге делегациясе Казахстанга китте